CELEX: 32008D0036
Language: lv
Date: 2008-01-10 00:00:00
Title: 2008/36/EK: Komisijas Lēmums ( 2008. gada 10. janvāris ), ar ko atļauj laist tirgū rīsu dzērienus ar pievienotiem fitosterīniem/fitostanoliem kā jaunu pārtikas produktu saskaņā ar Eiropas Parlamenta un Padomes Regulu (EK) Nr. 258/97 (izziņots ar dokumenta numuru K(2008) 6)

11.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 8/15
            
         
      KOMISIJAS LĒMUMS
   
   (2008. gada 10. janvāris),
   ar ko atļauj laist tirgū rīsu dzērienus ar pievienotiem fitosterīniem/fitostanoliem kā jaunu pārtikas produktu saskaņā ar Eiropas Parlamenta un Padomes Regulu (EK) Nr. 258/97
   (izziņots ar dokumenta numuru K(2008) 6)
   (Autentisks ir tikai teksts somu un zviedru valodā)
   (2008/36/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Teriaka Ltd Paulig Group2004. gada 12. oktobrī iesniedza Somijas kompetentajām iestādēm pieprasījumu kā jaunu pārtikas produktu vai jaunu pārtikas produktu sastāvdaļu laist tirgū rīsu dzērienus ar pievienotiem fitosterīniem.
            
         
               (2)
            
            
               Somijas kompetentā pārtikas vērtēšanas struktūra 2005. gada 12. janvārī sniedza sākotnējo novērtējuma ziņojumu. Minētajā ziņojumā tā secināja, ka rīsu dzērieni ar pievienotiem fitosterīniem ir nekaitīgi lietošanai pārtikā.
            
         
               (3)
            
            
               Komisija 2005. gada 31. janvārī nosūtīja sākotnējo vērtēšanas ziņojumu visām ES dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā paredzētajās sešdesmit dienās tika izvirzīti pamatoti iebildumi pret šā produkta tirgošanu.
            
         
               (5)
            
            
               Tādēļ 2005. gada 28. oktobrī notika konsultēšanās ar Eiropas Pārtikas nekaitīguma iestādi (EPNI).
            
         
               (6)
            
            
               EPNI 2006. gada 15. februārī pieņēma Diētisko produktu, uztura un alerģiju zinātnes ekspertu grupas atzinumu pēc Komisijas lūguma par rīsu dzērieniem ar pievienotiem fitosterīniem kā jaunu pārtikas produktu.
            
         
               (7)
            
            
               Atzinumā ekspertu grupa secināja, ka nav pamata uzskatīt, ka rīsu dzērienu ar pievienotiem fitosterīniem/fitostanoliem ieviešana varētu radīt fitosterīnu pārmērīga pārtēriņa risku.
            
         
               (8)
            
            
               Pamatojoties uz zinātnisko novērtējumu, ir konstatēts, ka rīsu dzērieni ar pievienotiem fitosterīniem/fitostanoliem atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (9)
            
            
               Komisijas 2004. gada 31. marta Regulā (EK) Nr. 608/2004 par tādas pārtikas un pārtikas sastāvdaļu marķēšanu, kam pievienoti fitosterīni, fitosterīnu esteri, fitostanoli un/vai fitostanolu esteri (2), noteikts, ka patērētājiem jāsaņem visa nepieciešamā informācija, lai nepieļautu pievienoto fitosterīnu/fitostanolu pārmērīgu uzņemšanu.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Rīsu dzērienus ar pievienotiem fitosterīniem/fitostanoliem, kas aprakstīti pielikumā, drīkst laist Kopienas tirgū kā jaunu pārtikas produktu.
   2. pants
   1.   Rīsu dzērieni, kas minēti 1. pantā, jāiepako tādā veidā, lai tos varētu viegli sadalīt atsevišķās porcijās, kas satur vai nu maksimālo 3 g pievienoto fitosterīnu/fitostanolu devu (lietojot vienu porciju dienā), vai maksimālo 1 g pievienoto fitosterīnu/fitostanolu devu (lietojot trīs porcijas dienā).
   2.   Pievienotais fitosterīnu/fitostanolu daudzums vienā rīsu dzēriena iepakojumā nedrīkst pārsniegt 3 gramus.
   3. pants
   Šis lēmums ir adresēts Teriaka Ltd, Siirakuja 3, 01490 Vantaa, Finland.
   
      Briselē, 2008. gada 10. janvārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 97, 1.4.2004., 44. lpp.
   
      PIELIKUMS
      Rīsu dzērieniem pievienojamo fitosterīnu un fitostanolu specifikācija
      Definīcija
      Fitosterīni un fitostanoli ir sterīni un stanoli, kas ekstrahēti no augiem un vai nu noformēti kā brīvie sterīni un stanoli, vai esterificēti ar pārtikas taukskābi.
      Sastāvs (pēc GC-FID vai ekvivalentas metodes)
      < 80 % β-sitosterīns
      < 15 % β-sitostanols
      < 40 % kampesterīns
      < 5 % kampestanols
      < 30 % stigmasterīns
      < 3 % brasikasterīns
      < 3 % citi sterīni/stanoli
      Piesārņojums/tīrība (pēc GC-FID vai ekvivalentas metodes)
      Visiem fitosterīniem un fitostanoliem, kas ekstrahēti no citiem avotiem, kuri nav pārtikā izmantojama augu eļļa, ir jābūt bez piemaisījumiem, ko vislabāk nodrošināt, sasniedzot fitosterīnu un fitostanolu sastāvdaļu tīrības pakāpi, kas ir lielāka par 99 %.